हाकिम सिंह की उम्र चालीस से ऊपर थी। उसके पास जमीन थोड़ थी। वह एक आंख से काना था। उसका रिश्ता नहीं हुआ, लेकिन दूध ढोने की कमाई करके उसने छोटे भाई का ब्याह करवा दिया। छोटा आज्ञाकारी था। मां चाहेअभी जिंदा थी, पर हाकिम छोटे भाई के चूल्हे पर ही खाना खाता था। सबेरे-सबेरे दूध का चक्कर लगाता और फिर शहर से आकर छोटे भाई के साथ खेती का काम करता। उन्होंने थोड़-बहुत जमीन भी गिरवी पर ले रखी थी। हाकिम सिंह मजबूत काठी का था। काम को आगे लगा लेता। ढोलों के बोझ समेत साइकिल उसके आगे तेज दौड़ती। और आज ढोल के बगैर साइकिल उसे ऐसे लग रही थी जैसे साइकिल उसके पर हों और वह हवा के समान खुद-ब-खुद आकाश में उड़ जा रहा हो।